สืบจับยาบ้าหน้าห้าง 
รวบ2หนุ่มขน6แสนเม็ด จากเหนือจะไปส่งภาคใต้,หน่วยตำรวจปราบปรามยาเสพติดติดตามพฤติกรรม 2 หนุ่มชาวเชียงรายแก๊งยานรก ว้าเหนือ ลักลอบขนยาบ้า 600,000 เม็ด เตรียมส่งลงพื้นที่ภาคใต้ออกสู่แดนมาเลเซีย ก่อนจนมุมหน้าห้างบิ๊กคิงส์ บางบัวทอง จ.นนทบุรี สารภาพได้ค่าจ้างครั้งละ 5 หมื่นบาท ผบ.ตร.เผย ขบวนการค้ายาเสพติดเริ่มหันกลับมาใช้คนไทยทำหน้าที่ขนมากขึ้น เพราะรู้เส้นทางลำเลียงดี,ที่ บช.ปส. เมื่อเวลา 10.30 น. วันที่ 22 มี.ค. พล.ต.อ.สมยศ พุ่มพันธุ์ม่วง ผบ.ตร. พร้อมด้วย พล.ต.อ. พงศพัศ พงษ์เจริญ รอง ผบ.ตร. พล.ต.ท.เรวัช กลิ่นเกษร ผบช.ปส. พล.ต.ต.ทนัย อภิชาตเสนีย์ ผบก.สกส.บช.ปส. ร่วมกันแถลงข่าวจับกุมนายอ่อน แสนสุข อายุ 26 ปี อยู่บ้านเลขที่ 424 หมู่ 15 ต.ป่าตึง อ.แม่จัน จ.เชียงราย และนายสมพล ตาสาม อายุ 24 ปี อยู่บ้านเลขที่ 77 หมู่ 18 ต.แม่ฟ้าหลวง อ.แม่ฟ้าหลวง จ.เชียงราย ของกลางยาบ้า 300 มัด ประกอบด้วย ยาบ้าประทับตรา 999 จำนวน 200 มัด และประทับตรา Y จำนวน 100 มัด รวม 6 แสนเม็ด รถกระบะ ยี่ห้ออีซูซุ รุ่นดรากอน สีน้ำเงิน ทะเบียน 1 ฒฌ 9186 กรุงเทพมหานคร และโทรศัพท์มือถือ 2 เครื่อง,สืบเนื่องจากเจ้าหน้าที่ได้รับรายงานจากสายลับว่า แก๊งค้ายาเสพติดนอกประเทศได้ว่าจ้างคนไทยเชื้อสายลัวะให้ลำเลียงยาเสพติดเข้ามาในประเทศใช้เส้นทางฝั่งตรงข้าม อ.แม่สาย จ.เชียงราย ไปส่งมอบให้ลูกค้าในพื้นที่ภาคใต้ โดยลักลอบนำเข้ามาในประเทศได้ จะใช้รถกระบะคันของกลางเคลื่อนย้ายยาเสพติด นัดหมายกันบริเวณหน้าศูนย์การค้าบิ๊กคิงส์ ถนนกาญจนาภิเษก ต.บางรักพัฒนา อ.บางบัวทอง จ.นนทบุรี ในช่วงเช้าของวันที่ 21 มี.ค.ที่ผ่านมา,พล.ต.ท.เรวัช กลิ่นเกษร ผบช.ปส.จึงสั่งการให้ พล.ต.ต.ทนัย อภิชาตเสนีย์ ผบก.สกส.บช.ปส. นำชุดสืบสวนลงพื้นที่เฝ้าติดตามพฤติการณ์กระทั่งพบรถกระบะต้องสงสัยตามข้อมูลที่สายลับรายงานจอดอยู่ในปั๊มแก๊สใกล้ศูนย์การค้าบิ๊กคิงส์ ก่อนขับรถวนไปฝั่งตรงข้ามและวนกลับมาที่เดิมหลายรอบถึงไปจอดบริเวณหน้าศูนย์การค้า ตำรวจ บช.ปส.ตัดสินใจแสดงตัวเข้าตรวจค้นจับกุมทั้งคู่ เมื่อพบกล่องกระดาษวางอยู่ท้ายกระบะ 5 กล่อง ภายในมียาบ้า พร้อมของกลางเป็นยาบ้ารวมทั้งหมด 6 แสนเม็ด,สอบสวนนายอ่อนสารภาพว่า ก่อนหน้านี้ประกอบ อาชีพรับจ้างก่อสร้าง ต่อมาสนิทสนมกับนายคำ ไม่ทราบชื่อนามสกุลจริง ชักชวนและว่าจ้างให้นำยาเสพติดไปส่งมอบให้ลูกค้าในเขตพื้นที่ จ.สมุทรสาคร หากทำสำเร็จจะได้รับค่าจ้างครั้งละ 5 หมื่นบาท รับจ้างส่งมาแล้วเมื่อต้นเดือน มี.ค.ที่ผ่านมา ส่วนในครั้งนี้กำลังลำเลียงเพื่อกระจายไปส่งให้ลูกค้าในพื้นที่ภาคใต้ กระทั่งมาถูกจับกุมได้ในที่สุด,ด้าน พล.ต.อ.สมยศ พุ่มพันธุ์ม่วง ผบ.ตร.เปิดเผยว่า ขณะนี้ผู้ผลิตยาเสพติดจากต่างประเทศเริ่มว่าจ้างคนไทยให้เป็นผู้ส่งมอบยาเสพติดมากยิ่งขึ้น เนื่องจากสามารถรู้เส้นทางการลำเลียงได้ดี มีค่าจ้างที่สูงเป็นแรงจูงใจให้ทำคนผิดมากกว่าเดิม กรณีนี้ใช้เส้นทางลำเลียงจากภาคเหนือไปส่งให้ลูกค้าทางภาคใต้ เพื่อส่งไปยังประเทศมาเลเซียอีกครั้ง เป็นเครือข่ายว้าเหนือ ขอชื่นชมเจ้าหน้าที่สามารถจับกุมได้ หากยาบ้าลอตนี้หลุดพ้นการจับกุมจะมีมูลค่าสูงมาก
หน่วยตำรวจปราบปรามยาเสพติดติดตามพฤติกรรม 2 หนุ่มชาวเชียงรายแก๊งยานรก ว้าเหนือ ลักลอบขนยาบ้า 600,000 เม็ด เตรียมส่งลงพื้นที่ภาคใต้ออกสู่แดนมาเลเซีย ก่อนจนมุมหน้าห้างบิ๊กคิงส์ บางบัวทอง จ.นนทบุรี สารภาพได้ค่าจ้างครั้งละ
ข่าวหน้า1,ขนยาบ้า,เชียงราย,แม่ฟ้าหลวง,ของกลางยาบ้า,อ่อน แสนสุข,สมพล ตาสาม,แก๊งค้ายาเสพติด